Brudlene ligger ofte på steder der det var naturlig å hvile, for eksempel på halvveien eller på det høyeste punktet på overgangen over heia. Hvorfor det ble lagt brudleder er usikkert. Det kan ha vært for å holde onde ånder unna brudefølget. Enkelte mener at det kan ha sitt opphav i Bibelen. Å legge brudled er en gammel tradisjon, kjent fra 1600-tallet i indre Agder. Den siste kjente brudleden ble lagt i 1916.